Help:Extension:Translate/Translation best practices/lt

Visada reikia daugiau vertimų negu yra vertėjų. Nors ir savanorių vertėjų darbas yra ypatingai vertingas Vikipedijos judėjime, dauguma iš jų neturi tinkamo pasiruošimo. Norint tapti geru vertėju reikia daug praktikuotis ir mes tikrai norėtume jiems padėti pasitobulinti savo darbo kokybę. Vertimai Vikimedijos puslapiuose gali turėti didelį socialinį aspektą ir vertėjai yra skatinami dirbti kartu, imdamiesi "klausk, nespėk" požiūrio. Mes taip pat skatiname vertimo administratorius būti atsakingus klausimams ir priimti naujus vertėjus.

Daugiakalbiai "Vikimedijos" dalyviai gali tapti gerais vertėjais tam tikromis temomis net ir be oficialaus mokymosi, tačiau norint pasiekti profesionalius standatrtus, paprastai reikia ilgametės patirties. Šį mokymąsi galima pagreitinti, jei vertėjai turės tiesioginį bei konstruktyvų grįžtamąjį ryšį per recenzijos procesą. Net ir patyrę vertėjai gali mokytis, ir visada naudinga, kad kas nors kitas patikrintų jų darbą, kad ir dėl smulkių klaidų.

Ilga kelionė prasideda nuo pagrindų. Vertėjai turėtų sugebėti kopijuoti ir redaguoti savo kalba ir mokėti gramatiką, be to, turėtų turėti suprasti kalbą, iš kurios verčia.

Kalboms, kuriomis kalba nedaug žmonių, kurie patys tik pradeda naudotis kompiuteriais ir internetu, net žodžių rašybos būdai ar pats žodynas gali būti dar tik svarstomi. Bet kuriuo atveju, vertėjai turėtų būti pasirengę kurti kažką naujo - tikrai atsiras žodžių ir sąvokų dar neišverstų į jų kalbą.

Nuo ko pradėti
Prieš pradedant, įsitikinkite, kad galite spausdinti ir skaityti savo kalba. Gali prireikti įsidiegti papildomus šriftus ir klavišų planus į jūsų kompiuterį.

Susiorientuokite. Galite rasti daug priežasčių, kad verstumėte - daryti tai savo malonumui, tobulinti įgūdžius bei kaupti patirtį, arba tiesiog prisidėti prie veiklos, kurią palaikote. Turite suprasti ir priimti pagrindinius vertimo principus, pavyzdžiui, versti ne atskirus žodžius, o turinio prasmę, stengdamiesi vis dėlto laikytis kuo arčiau originalaus teksto.

Pamėginkite prisijungti prie jau egzistuojančių vertimo bendruomenių ir paprašykite kitų peržiūrėti jūsų darbą. Verčiant susidursite su nelingvistiniu žymėjimu, pavyzdžiui, kintamaisiais ir "viki" tekstu. Esmė ta, kad atpažintumėte, kurios dalys turėtų būti paliktos neišverstos ir jų reikšmės ypatumą.

Pranešimo dokumentacija
Geram vertimui atlikti nepakanka vien pirminės kalbos teksto. Tai labiau aktualu trumpesniems tekstams, bet apskritai liečia visus. Plėtinyje "Translate" prie kiekvieno pranešimo yra skiltis, kurioje galima nurodyti kontekstą bei papildomą informaciją vertėjams; tokia pranešimų dokumentacija vadinama "viki" tekstu ir čia gali būti bet kokia informacija, pradedant nuorodomis ir baigiant paveikslėliais. Parengti gerą dokumentaciją pranešimui gali užtrukti kelias minutes, bet ji padės atlikti gerą vertimą ir sutaupyti minutę, ar daugiau laiko šimtams potencialių vertėjų, todėl pastangos to vertos.

Galima pasirinkti, kad redaktoriuje būtų rodomas mygtukas "Užduoti klausimą". Vertėjui tai trumpiausias kelias įsitikinti, kad jis verčia gerai, užuot mėginti spėlioti geriausią vertimo variantą. Aišku, jums reikia įsitikinti, kad kažkas tame pagalbos puslapyje atsilieps ir atnaujins pranešimų dokumentaciją, kitaip laukia nusivylimas.

Nuoseklumas
Vertimo administratoriai gali kurti žodynus ("glossaries") ir nuorodas į juos pateikti pranešimo arba vertimo dokumentacijos aprašuose. Kai keli vertėjai dirba kartu, labai svarbu, kad jie pirmiausia laikytųsi nustatytos terminologijos, ir verstų nuosekliai. Kuriant žodynus, kiekvieną terminą verta trumpai aprašyti, užuot pateikus vien jo vertimą. Terminų aprašymas padės vertėjams geriau juos suprasti bei pritaikyti, taip pat išlaikyti pirminio teksto nuoseklumą.

Daugiau informacijos

 * "Foss" programinės įrangos lokalizavimo instrukcija - http://www.africanlocalisation.net/foss-localisation-manual
 * Naudingas įvadas vertėjams, nors tolesni skyriai neturi sąsajos su aptariama tema.


 * "FOSS" lokalizavimas – FOSS Localization
 * Mažiau į vertėjus orientuotas vadovėlis, kuriame lokalizacija aptariama bendrąja prasme. Turi kažkiek informacijos apie lokalizacijos pastangas Azijoje.


 * "Sourceforge" lokalizacijos vadovas - http://translate.sourceforge.net/wiki/guide/start
 * Ne geriausias, bet kartais gali būti naudingas.


 * "WordPress" vertimas – http://codex.wordpress.org/Translating_WordPress
 * Skirtas konkrečiai "Wordpress", tačiau turi keletą bendrų patarimų.


 * Rašymas vertimui - http://bookshop.europa.eu/en/writing-for-translation-pbTF3110675/
 * Europos Sąjungos įstaigų vertimo centro (CdT) brošiūra, ypač skirta ilgesniems tekstams, bet visada aktuali